4 E re ka Jesu a ne a rata Jehofa thata, o ne a itumedisiwa thata ke go bua ka ga maikaelelo a Modimo, Bogosi le kobamelo ya boammaaruri. (Luke 8:1; Johane 4:23, 24, 31) Tota e bile, Jesu o ne a re: “Dijo tsa me ke gore ke dire thato ya yo o nthomileng le go wetsa tiro ya gagwe.” (Johane 4:34) Mafoko ano a mopesalema a lebisitse mo go Jesu: “Ke itumeletse go dira thato ya gago, wena Modimo wa me, mme molao wa gago o mo teng ga me. Ke boletse dikgang tse di molemo tsa tshiamo mo phuthegong e kgolo. Bona! Ga ke thibele dipounama tsa me. Wena Jehofa, o itse seo sentle.”—Pesalema 40:8, 9; Bahebera 10:7-10. E re ka re ne re thibetswe, re ne re kopanela re le ditlhopha tse dinnye e bile ke ne ke itse Basupi ba le mmalwa fela. Puso e ne ya ntetla go etela kwa Bophirima jwa Jeremane kwa Basupi ba neng ba sa thibelwa gone mme seo se ile sa direga ke sa lebelela. E ne e le lekgetlo la ntlha mo botshelong ke nna gone kwa dikopanong tsa Baebele le go bona bakaulengwe le bokgaitsadi ba le bantsi thata jaana. Ao e ne e le maitemogelo a a kgethegileng.